Милан је до краја своје владавине одржавао добре односе са Монархијом. О садржини Тајне конвенције обавестио је још једино Јована Ристића који се сложио са владаревим планом. Конвенција ће 1889. године бити проширена, а њена важност продужена до 1895. године. За Конвенцију се сазнало тек 1893. године. Милан и напредњачки министри који су је потписали називани су издајницима и гробарима Србије, што није основано. Србија Босну није изгубила Тајном конвенцијом, него на Берлинском конгресу 1878. године, те је ширење ка том правцу и пре потписивања Конвенције било немогуће.